[Πολίτες του κόσμου]
[Αντιμετωπίζουμε μια κρίση πρωτοφανούς κλίμακας]
[Παρακαλούμε περιμένετε για ένα μήνυμα από...]
[τον Γενικό Γραμματέα των Ηνωμένων Εθνών, Αντόνιο Γκουτιέρες]
Η επείγουσα κατάσταση του κλίματος είναι η καθοριστική κρίση της εποχής μας.
Αγωνιζόμαστε ενάντια στον χρόνο και μέχρι στιγμής χάνουμε.
Υπάρχει μια ανερχόμενη παλίρροια ανησυχίας, ειδικά ανάμεσα στους νέους
σχετικά με την παγκόσμια απραξία.
Χρειαζόμαστε περισσότερη φιλοδοξία από:
κυβερνήσεις, πόλεις, επιχειρήσεις, τους επενδυτές και τους ανθρώπους παντού.
Είμαι ευτυχής που ξεκινά η πρωτοβουλία TED Countdown.
Η επιρροή και οι ιδέες σας θα βοηθήσουν να ενισχυθεί η δυναμική
ενός κόσμου ελεύθερου από άνθρακα μέχρι το 2050.
Είναι ο μόνος τρόπος να αποτραπούν οι επιπτώσεις της υπερθέρμανσης της Γης.
Έχουμε τα εργαλεία, την τεχνολογία και τους πόρους.
Ας μπούμε στον αγώνα με πολιτική θέληση και ενέργεια.
Οτιδήποτε λιγότερο θα είναι προδοσία για ολόκληρη την ανθρώπινη οικογένεια
και για τις μελλοντικές γενιές.
Ευχαριστώ.
Παρουσιαστής: Και τώρα, καλωσορίστε
μία από τους σχεδιαστές της Συμφωνίας του Παρισιού
την Κριστιάνα Φιγκουέρες
και τον επικεφαλής του TED, Κρις Άντερσον.
(Χειροκρότημα)
Κρις Άντερσον: Καλώς ήρθατε.
Κάτι καταπληκτικό θα συμβεί μέσα στην επόμενη ώρα.
Η πιο ανησυχητική από όλες πρόκληση του κόσμου,
που μοιάζει κάπως έτσι...
θα αντιμετωπιστεί βήμα-βήμα
με κάποια από τα πιο καταπληκτικά μυαλά
και θαρραλέες καρδιές,
που μοιάζουν σαν τις δικές σας.
Το καταπληκτικό κοινό που έχουμε εδώ στη Νέα Υόρκη και σ' όλο τον κόσμο.
Κριστιάνα, είναι αυτοί που κάναμε παρέα σήμερα το πρωί.
Κριστιάνα Φιγκουέρες: Ναι βέβαια, πράγματι.
Είναι καλό που όλοι είμαστε εδώ μαζί,
επειδή ουσιαστικά, σ' αυτή την πρωτοβουλία που θα ξεκινήσουμε
χρειάζεται να συμμετέχουν όλοι.
Ιδού λοιπόν.
Το Countdown.
ΚΑ: Μια παγκόσμια πρωτοβουλία μείωσης εκπομπών των αερίων του θερμοκηπίου.
Επιδιώκει τολμηρές λύσεις σε πέντε μεγάλους τομείς,
με το όραμα του τι μπορεί να γίνει
αν διαφορετικές ομάδες βγουν από τα στεγανά τους και δουλέψουν μαζί.
Από σήμερα μπορείτε να μπείτε στο countdown.ted.com
και να εγγραφείτε για να συμμετάσχετε στο Countdown.
Στις αρχές του 2020,
θα ανακοινώσουμε πώς μπορείτε να συνδεθείτε
με άλλους στην εταιρία, στην πόλη, ή στο σχολείο σας
για να εμπλακείτε σ΄αυτό το θέμα.
Θα καταλήξει σε παγκόσμιες συναντήσεις
στις 10 Οκτωβρίου 2020.
Όλοι στον κόσμο είναι προσκεκλημένοι να συμμετάσχουν.
ΚΦ: Και γι' αυτό,
παρόλο που έχω συμμετάσχει σε πολλές πρωτοβουλίες πολλά χρόνια,
είμαι πολύ ενθουσιασμένη ειδικά για αυτήν.
Επειδή το Countdown είναι μια πρόσκληση στους πάντες, σε όλους,
να παίξουν τον ρόλο τους στη σωτηρία του πλανήτη μας
και στη δημιουργία ενός συναρπαστικού μέλλοντος.
Πολιτικοί και πολίτες,
διευθύνοντες σύμβουλοι και οι πελάτες τους,
οι υπάλληλοί τους, οι επενδυτές τους,
νέοι και ηλικιωμένοι,
βόρεια και νότια.
ΚΑ: (Γέλια) Καταλαβαίνω πού το πας.
(Γέλια)
Αλλά ο σκοπός μας δεν είναι να εμπλακούμε με πάθος
σε κάτι νέο που είναι ανταγωνιστικό
των άλλων σπουδαίων πρωτοβουλιών που υπάρχουν ήδη,
Όχι.
Είναι να εντοπίσουμε τις καλύτερες λύσεις που έχουν ήδη εφαρμοστεί,
να τις διασταυρώσουμε, να τις ενισχύσουμε
και μετά να τις ενεργοποιήσουμε
ενώνοντας αυτές τις διαφορετικές ομάδες.
ΚΑ: Και αν συμβεί αυτό,
πιστεύουμε ότι υπάρχει διέξοδος από την κλιματική κρίση.
Αυτό θέλουμε να διευκολύνουμε.
Αλλά τώρα Κρις απάντησέ μου:
Γιατί εσύ και το TED ενδιαφέρεστε να συμμετάσχετε
και ουσιαστικά να ενεργοποιήσετε το πρόγραμμα δράσης για το κλίμα,
όταν απ' ό,τι ήξερα είστε υπέρ της διάδοσης ιδεών;
ΚΑ: Ναι, πράγματι, αυτή ήταν η αποστολή που εστιάσαμε τα τελευταία 15 χρόνια:
Ιδέες που αξίζει να διαδοθούν.
Αλλά πέρσι το καλοκαίρι,
συμπεράναμε ότι η επείγουσα κατάσταση κάποιων θεμάτων,
και ειδικά το κλίμα,
απαιτούσαν να κάνουμε κάτι περισσότερο από τη διάδοση ιδεών,
ουσιαστικά να προσπαθήσουμε να τις ενεργοποιήσουμε.
Είμαστε βέβαια μόνο μια σχετικά μικρή ΜΚΟ --
που δεν θα έφερνε αποτέλεσμα αν δεν προσελκύσουμε κι άλλους συμμετέχοντες.
Αλλά είναι καταπληκτικό ότι ήδη αυτό συνέβη.
Σε όποιον μιλήσαμε γι' αυτό ενδιαφέρθηκε να συμμετάσχει με ενθουσιασμό.
Ειλικρινά, μια σημαντική στιγμή ήταν όταν εσύ Κριστιάνα θέλησες να συμμετάσχεις.
Ήσουν ο καταλύτης στη Συμφωνία του Παρισιού.
Και ο κόσμος εντυπωσιάστηκε από τη συναίνεση που προέκυψε εκεί.
Ποιος ήταν ο κύριος παράγοντας συναίνεσης;
ΚΦ: Νομίζω ήταν η απάντηση στην πρόκληση του να αλλάξεις τι πιστεύουν οι άνθρωποι
για το τι είναι πιθανό, αν καθορίσουμε μια κοινή σε όλους πρόθεση
και μετά την επιδιώξουμε και την επιτύχουμε συλλογικά.
Το πιστεύω μας ήταν τότε, και εξακολουθεί να είναι:
«Το αδύνατο δεν είναι ένα γεγονός,
αλλά μια συμπεριφορά».
Ουσιαστικά, είναι μόνο μια συμπεριφορά,
και αυτό είναι κάτι που μπορούμε να αλλάξουμε.
ΚΑ: Λοιπόν, σίγουρα πρέπει να το ακολουθήσουμε αυτό το πιστεύω
τους επόμενους μήνες,
επειδή η επιστημονική συναίνεση στην ουσία χειροτερεύει.
Μια σύντομη αναφορά από την πρώτη γραμμή,
εδώ ο επικεφαλής χιλιάδων επιστημόνων
της Διακυβερνητικής Επιτροπής Αλλαγής του Κλίματος, ο Δρ. Χούσανγκ Λι.
(Βίντεο) Χούσανγκ Λι: Πρόσφατα δημοσιεύσαμε τρεις ειδικές αναφορές
που δείχνουν παλιές και μελλοντικές βλάβες και κινδύνους της κλιματικής αλλαγής.
Επίσης δείχνουν ότι η σταθεροποίηση του κλίματος
θα απαιτούσε δραστική μείωση των εκπομπών των αερίων θερμοκηπίου
βραχυπρόθεσμα.
Η κοινωνία πρέπει να υποστεί πρωτοφανείς αλλαγές
για να πετύχει αυτόν τον στόχο.
Ακόμα και να περιορίσουμε την υπερθέρμανση σε 1,5 βαθμούς Κελσίου.
θα προκληθούν ακόμη πιο ακραία καιρικά φαινόμενα,
ανύψωση του επιπέδου της θάλασσας
και ελλείψεις νερού σε μερικές περιοχές,
και απειλές της ασφάλειας της τροφής και της βιοποικιλότητας.
Η υψηλότερη θερμοκρασία θα φέρει περισσότερες από αυτές τις βλάβες,
απειλώντας ζωές και τρόπους ζωής
εκατομμυρίων ανθρώπων σε ολόκληρο τον κόσμο.
ΚΑ: Ευτυχώς έχουμε μαζί μας άλλον έναν σπουδαίο επιστήμονα,
τον Γιόχαν Ρόκστρομ.
Ήταν υπεύθυνος για το πλαίσιο δράσης, Planetary Boundaries.
Γιόχαν, πόσο σοβαρή είναι η κατάσταση;
(Βίντεο) Γιόχαν Ρόκστρομ: Πρόσφατα δημοσιεύσαμε στο «Nature»
τη 10-ετή αναφορά του κινδύνου να ξεπεράσουμε τα κρίσιμα όρια,
τα μη ανατρέψιμα κρίσιμα όρια, στο γήινο σύστημα.
Υπάρχουν 15 τέτοια κρίσιμα όρια,
όπως η Γροιλανδία και η παγονησίδα της Δυτικής Ανταρκτικής,
και το μόνιμα παγωμένο υπέδαφος της τούνδρας της Σιβηρίας,
και τώρα έχουμε παρατηρήσιμα δεδομένα,
δηλαδή, εμπειρικά δεδομένα,
ότι τα εννιά από τα 15 έχουν ενεργοποιηθεί και έχουν μπει σε κίνηση.
Δεν έχουμε ξεπεράσει ακόμη κανένα,
υπάρχει ακόμα διέξοδος,
αλλά μας προειδοποιούν ότι έφτασε πράγματι η ώρα να δράσουμε,
επειδή όταν τελικά τα ξεπεράσουμε,
όπως, όταν το κρίσιμο όριο του δάσους του Αμαζονίου,
κινδυνεύουμε να χάσουμε τη μάχη,
επειδή ο πλανήτης θα αντιδράσει αυτόματα στην καταναγκαστική υπερθέρμανση.
Γι΄αυτό αυτή η πρωτοβουλία είναι τόσο απίστευτα σημαντική.
Ας ξεκινήσουμε.
ΚΑ: Πολύ σωστά.
(Χειροκρότημα)
Και οι δύο είναι ξεκάθαροι ότι το σχέδιο δράσης μείωσης των εκπομπών αερίων
είναι απολύτως κρίσιμο.
Πώς προχωράει το σχέδιο;
ΚΦ: Όχι πολύ καλά, επειδή παρ' όλα αυτά που γνωρίζουμε
παρ' όλα όσα μας έχει πει η επιστήμη
παρ' όλα αυτά που έχουμε κάνει,
παρά τη συμφωνία του Παρισιού,
ουσιαστικά αυξάνουμε συστηματικά τις εκπομπές των αερίων του θερμοκηπίου
τις τελευταίες δεκαετίες,
σε σημείο που είμαστε τώρα στους 55 γιγατόνους
ισοδύναμου διοξειδίου του άνθρακα
που συλλογικά, ως ανθρωπότητα, εκπέμπουμε κάθε χρόνο.
Και όπως ακούσαμε, έχουμε μόνο ένα μονοπάτι,
υπάρχει μόνο ένα μονοπάτι να ακολουθήσουμε, και αυτό είναι:
Αρχίζουμε τώρα να μειώνουμε τις εκπομπές,
αντί να ανέβουν, να κατέβουν --
αντιστροφή της τάσης, μείωση της καμπής.
Μειώνουμε τις εκπομπές, από το 2020,
σε σημείο που να είναι στο μισό των τωρινών εκπομπών μέχρι το 2030,
και μετά να συνεχίσουμε τη μείωση, μέχρι να τις μηδενίσουμε μέχρι το 2050.
Είναι το μόνο αποδεκτό μονοπάτι.
ΚΑ: Πώς ξεκινάς να αντιμετωπίζεις έναν τόσο δύσκολο στόχο;
ΚΦ: Μπορούμε να ξεκινήσουμε χωρίζοντας
αυτή την απλή, αλλά δύσκολη, πρόκληση
στα κομμάτια που την αποτελούν,
πέντε βασικούς τομείς.
ΚΑ: Και οι πέντε είναι στην πραγματικότητα τεράστιοι,
και αν μπορέσουμε να βρούμε πειστικές λύσεις για τον καθένα τους
τότε θα μπορέσουμε πραγματικά να φτιάξουμε αθροιστικά ένα σχέδιο δράσης
που θα είναι της ίδιας κλίμακας με το πρόβλημα.
Αυτοί είναι οι πέντε:
ΚΦ: Ενέργεια
Πόσο γρήγορα μπορούμε να φτάσουμε σε 100% καθαρή ενέργεια;
ΚΑ: Ανθρωπογενές περιβάλλον.
Πώς μπορούμε να επανασχεδιάσουμε το περιβάλλον γύρω μας;
ΚΦ: Μεταφορές.
Πώς θα μετασχηματίσουμε τους τρόπους μεταφοράς για εμάς -- και τα προϊόντα;
ΚΑ: Τροφή.
Πώς θα πυροδοτήσουμε μια παγκόσμια αλλαγή σε πιο υγιεινά συστήματα τροφής;
ΚΦ: Και φυσικά, η φύση.
Πόσο εκτεταμένα μπορούμε να πρασινίσουμε πάλι τη Γη;
Πρέπει να σημειώσουμε ότι οι απαντήσεις σ' αυτές τις ερωτήσεις
και τα μέτρα στα οποία μπορούμε να προβούμε
δεν μειώνουν απλώς τις εκπομπές --
τις μηδενίζουν, ασφαλώς δρώντας ταυτόχρονα --
αλλά επίσης ανοίγουν δρόμους για το μέλλον
που είναι πολύ καλύτερο και πραγματικά συναρπαστικό.
Οπότε, σκεφτείτε νέες καλύτερες και ομορφότερες μορφές μεταφοράς,
καθαρό αέρα, πιο υγιείς τροφές, όμορφα δάση
και ωκεανούς που βρίθουν από ζωή.
Δηλαδή, η λύση της κλιματικής κρίσης
δεν σημαίνει να θυσιαστείτε και να συμβιβαστείτε με ένα μέτριο μέλλον,
είναι το αντίθετο ακριβώς.
Είναι να συνδημιουργήσουμε ένα καλύτερο μέλλον για όλους μας.
ΚΑ: Οπότε πώς απαντάμε αυτές τις ερωτήσεις;
(Γέλια)
ΚΑ: Ας πάρουμε αυτήν εδώ την ερώτηση και ας τη σκεφτούμε.
Πόσο εκτεταμένα μπορούμε να πρασινίσουμε τη Γη;
Θέλω να πω, υπάρχουν προφανώς πολλές απαντήσεις σ' αυτή την ερώτηση,
πολλές προτάσεις.
Βασικά σημαίνει,
«Πώς θα αυξήσουμε την ποσότητα της βιώσιμης φωτοσύνθεσης
στον πλανήτη Γη».
Η φωτοσύνθεση απομακρύνει τον άνθρακα.
Θα μπορούσαν να υπάρχουν προτάσεις για γιγαντιαία φυκο-δάση ή θαλάσσια βλάστηση,
ή για μορφές φυτών με βαθύτερες ρίζες
που μπορούν να εξαπλωθούν σε όλον τον πλανήτη.
Αλλά ας υποθέσουμε ότι μια πρόταση ήταν για την αναδάσωση.
Μια μαζική, παγκόσμια καμπάνια αναδάσωσης.
Ένας οργανισμός, όσο μεγάλος κι αν είναι,
δεν μπορεί να αναλάβει αυτό το έργο.
Το μυστικό είναι όλοι να ενώσουν δυνάμεις,
κυβερνήσεις (με ζώνες χρήσης γης),
επιχειρήσεις να επενδύσουν,
επενδυτές που θα επενδύσουν,
περιβαλλοντικές ομάδες και φιλάνθρωποι που τις υποστηρίζουν,
και απλώς ένα μαζικό κίνημα πολιτών παντού,
που θα μεταμορφώνουν κήπους, πόλεις, γειτονιές,
να κάνουν ταξίδια μαζί.
Εκεί είναι, που ξαφνικά, μπορείτε να ονειρευτείτε κάτι πραγματικά μεγάλο.
ΚΦ: Μπορούμε να ελέγξουμε αυτήν τη θεωρία;
Επειδή είμαστε τυχεροί που έχουμε μαζί μας σήμερα
κάποια που μεγάλωσε μέσα σε ένα κίνημα αναδάσωσης,
ίσως το πιο αναγνωρίσιμο κίνημα αναδάσωσης.
Και είναι η κόρη της Νομπελίστα
Γουάνγκαρι Ματάι,
και ηγείται του Ιδρύματος Γουάνγκαρι Ματάι τώρα.
Να προσκαλέσουμε την αγαπημένη μας φίλη Γουαντζίρα Ματάι;
(Χειροκρότημα)
(Βίντεο) Γουαντζίρα Ματάι: Ευχαριστώ πολύ,
Κριστιάνα, Κρις, γι' αυτό που κάνετε.
Τα δέντρα υπήρξαν μέρος της ζωής μου πραγματικά όσο θυμάμαι τον εαυτό μου,
αλλά επίσης ξέρουμε ότι για αιώνες,
τα δέντρα και τα δάση μας προστάτεψαν από τις σοβαρές συνέπειες
της κλιματικής μεταβολής
για πάρα πολλά χρόνια.
Στη ζωή μου, η μητέρα μου,
μέσα από το Κίνημα της Πράσινης Ζώνης, όπως αναφέρατε,
ενέπνευσε το φύτεμα 50 εκατομμυρίων δέντρων και συνεχίζουμε
μέσα από το Κίνημα της Πράσινης Ζώνης, μια οργάνωση.
Αλλά ο κόσμος σήμερα μας χρειάζεται
να φυτεύουμε 100 φορές περισσότερα δέντρα από όσα φυτεύαμε τότε.
Και ο μόνος τρόπος να το πετύχουμε αυτό είναι όλοι μας να ενώσουμε δυνάμεις --
πόλεις, πολίτες, κυβερνήσεις, εταιρίες, περιβαλλοντικοί οργανισμοί --
και πρέπει επομένως να πιστέψουμε,
στην ικανότητα του καθένα μας να γίνει δυνητικός παράγοντας αλλαγής.
Και ότι μαζί, είμαστε μια δύναμη.
Ελπίζω να ενωθείτε μαζί μας.
(Χειροκρότημα)
ΚΦ: Μαζί είμαστε μια δύναμη.
Νομίζω ότι η Γουαντζίρα πραγματικά πέτυχε διάνα,
επειδή έχει να κάνει με τη συνεργασία
ενός ευρέος φάσματος ανθρώπων.
Και ευτυχώς, υπάρχουν αντιπρόσωποι από όλες αυτές τις ομάδες εδώ σήμερα.
Και θα σας προσκαλέσουμε για ακόμη περισσότερη εμπλοκή.
Αλλά θα θέλαμε σήμερα να σας συστήσουμε μερικούς από αυτούς τους ανθρώπους,
για να μιλήσουν για λογαριασμό τους.
Θα θέλαμε να αρχίσουμε με τη φωνή ενός πολιτικού.
Είναι μεγάλη μας τιμή να έχουμε μαζί μας σήμερα
τον πρώην πρωθυπουργό του Μπουτάν,
και θέλω να σας πω ότι το Μπουτάν είναι η μόνη χώρα στον κόσμο
που ουσιαστικά απορροφά περισσότερο άνθρακα από όσο εκπέμπει.
Ο καλός μας φίλος. Τσερίνγκ Τομπγκάι.
(Χειροκρότημα)
Τσερίνγκ Τομπγκάι: Η χώρα μου είναι μια τυπική χώρα του παγκόσμιου νότου,
επειδή δεν έχουμε προκαλέσει αυτή την κλιματική κρίση.
Είμαστε πράγματι ευλογημένοι
με πλούσια δάση και πολλούς γενναιόδωρους ποταμούς
που έκαναν τη χώρα μου, το Μπουτάν, να παραμείνει αρνητική σε συνεισφορά άνθρακα.
Παρ' όλα αυτά, η κλιματική αλλαγή απειλεί να καταστρέψει τα δάση μας.
Και να μετατρέψει αυτούς τους ποταμούς
σε τρομερούς κινδύνους για τον λαό μας,
καθώς οι παγετώνες των Ιμαλαϊων λιώνουν και απειλούν με βραχυπρόθεσμες πλημμύρες
και μακροπρόθεσμη απώλεια των φυσικών υδατικών αποθεμάτων μας.
Οπότε, είμαι υπερήφανος να συμμετάσχω
στην πρωτοβουλία, Countdown
και να συνεργαστώ με όλους σας, και με 'σάς, και με 'σάς,
(Γέλια)
εποικοδομητικά, για να βρούμε λύσεις που θα είναι δυναμικές και δίκαιες.
Ευχαριστώ.
(Χειροκρότημα)
ΚΑ: Ευχαριστούμε.
(Χειροκρότημα)
ΚΑ: Η επιχειρηματικότητα παίζει φυσικά κρίσιμο ρόλο,
και επίσης αυτοί που ελέγχουν τις τεράστιες δεξαμενές επενδυτικού κεφαλαίου.
Με μεγάλη μου χαρά έκανα πρόσφατα τη γνωριμία
του επικεφαλής του οργανισμού
του ιαπωνικού, 1,6 τρισεκατομμυρίων δολαρίων, ταμείου συντάξεων.
Είναι το μεγαλύτερο ταμείο συντάξεων στον κόσμο.
Είναι πρόθυμος και ενδιαφέρεται να συμμετέχει στο ταξίδι μας
και να φέρει κι άλλους μαζί του.
Κάπου εδώ είναι, πιστεύω, ο Χίρο.
Χίρο Μιζούνο.
Και είσαι ζωντανά. Καλώς ήρθες, Χίρο.
(Βίντεο) Χίρο Μιζούνο: Ωραία.
Ευχαριστώ, Κρις, Κριστιάνα και προσωπικό του TED,
που καταφέρατε κάτι τέτοιο.
Ως ο επικεφαλής του μεγαλύτερου ταμείου συντάξεων στον κόσμο
και υπεύθυνος για την εξασφάλιση των επιδομάτων συντάξεων πολλών γενεών,
είναι ένα εξαιρετικά σημαντικό θέμα, η διαχείριση της κλιματικής αλλαγής.
Πρόσφατα αναλύσαμε το παγκόσμιο χαρτοφυλάκιό μας,
πώς είναι ευθυγραμμισμένο με τη Συμφωνία του Παρισιού.
Διαγνώστηκε,
ότι το χαρτοφυλάκιό μας αποκλίνει πάνω από τρεις βαθμούς.
Μακριά από τους στόχους της Συμφωνίας του Παρισιού.
Το χαρτοφυλάκιό μας δεν είναι μόνο μεγάλο
αλλά επίσης ένα από τα πλέον διαφοροποιημένα παγκόσμια χαρτοφυλάκια.
Αυτό σημαίνει ότι ο κόσμος ακολουθεί αυτό το μονοπάτι.
Έχω κουραστεί να ακούω το ίδιο σχόλιο ξανά και ξανά
από τις επενδυτικές μας εταιρίες και φυσικά, από τους επαγγελματίες επενδυτές:
«Είμαστε ρεαλιστές».
Συγγνώμη, αλλά το να είσαι «ρεαλιστής» δεν είναι πλέον διαθέσιμη επιλογή.
Γνωρίζουμε την ευθύνη μας ως ιδιοκτήτες του μεγαλύτερου αποθεματικού στον κόσμο
να εμπνέουμε αλλαγές στην κεφαλαιαγορά.
Θα εμπλακούμε ενεργά με όλους τους παράγοντες της κεφαλαιαγοράς
για να κινήσουμε τα νήματα.
Ανυπομονώ να συμμετάσχω σ' αυτόν τον κρίσιμο διάλογο με όλους σας.
Ευχαριστώ.
(Χειροκρότημα)
ΚΦ: Είμαι σίγουρη ότι όλοι σας γνωρίζετε ότι στους τελευταίους 12 με 18 μήνες,
ήταν πραγματικά νέες και δυναμικές και συναρπαστικές
οι καταπληκτικές φωνές τόσων πολλών νέων ανθρώπων,
εκατομμυρίων νέων ανθρώπων έξω στους δρόμους,
θυμωμένων, εξοργισμένων, απελπισμένων,
να απαιτούν από μας να κάνουμε τη δουλειά μας.
Και έχουν εμπνευστεί από την Γκρέτα Τούνμπεργκ
και από τόσους άλλους φανταστικούς νέους ανθρώπους
σχεδόν σε κάθε χώρα του κόσμου.
Και σήμερα, είμαστε χαρούμενοι που έχουμε τέσερεις νέες ακτιβίστριες
μαζί μας σήμερα.
((Χειροκρότημα)
(Επευφημίες)
(Χειροκρότημα)
Αλεξάντρια Βιλασενιόρ: Την Παρασκευή,
θα συμπληρώσω πορείες 52 εβδομάδων για το κλίμα.
Δηλαδή έναν ολόκληρο χρόνο.
Όλο αυτόν τον χρόνο,
ανακάλυψα ότι πολλοί δεν ξέρουν για την κλιματική αλλαγή
ή πόσο σοβαρή είναι η κλιματική κρίση.
Έτσι, ίδρυσα τη Διεθνή Επανάσταση της Γης
για να διδάξω τους νέους για την κλιματική αλλαγή,
επειδή όταν ξέρουν την επιστήμη και τον αντίκτυπο
θέλουν να αναλάβουν δράση.
Να είστε ακτιβιστές σημαίνει να κάνετε την αλλαγή να συμβεί.
Τζέιμι Μάργκολιν: Έγινα κλιματική ακτιβίστρια
γιατί η ζωή μου εξαρτάται από αυτό.
Κάνω αιτήσεις σε κολέγια τώρα
προσπαθώντας να σχεδιάσω το μέλλον.
Δεν θα φέρει τίποτα αξιόλογο το μέλλον
αν δεν κάνουμε κάτι για να σταματήσουμε την κλιματική αλλαγή τώρα.
Άρχισα την κίνηση κλιματικής δικαιοσύνης που λέγεται Ώρα Μηδέν το 2017,
επειδή είναι η ώρα μηδέν για δράση για την κλιματική αλλαγή.
Δεν έχουμε άλλο χρόνο.
Έγινε ξεκάθαρο για μένα,
ότι οι ηγέτες μας δεν θα αναλάμβαναν πραγματική δράση
εκτός αν οι άνθρωποι το απαιτούσαν,
οπότε κάναμε ακριβώς αυτό.
Νάταλι Σουήτ: Έγινα ακτιβίστρια για το κλίμα
επειδή αν δεν αγωνιστώ εγώ για τα δίκαια των ανθρώπων σήμερα
και των ανθρώπων στο μέλλον,
ποιος θα το κάνει;
Ξίγιε Μπατίστα: Έγινα ακτιβίστρια για το κλίμα
όταν είδα ότι η κλιματική κρίση επηρεάζει πολύ τις περιθωριοποιημένες κοινότητες
και την πόλη μου στο Μεξικό.
Απεργώ με τις Παρασκευές για το Μέλλον
κάθε Παρασκευή,
επειδή η κίνησή μας δεν σκοπεύει να κερδίσει δυναμική
αλλά να πυροδοτήσει πολιτιστική αλλαγή.
Όμως το γεγονός ότι χιλιάδες φοιτητές απεργούν για το κλίμα
σημαίνει ότι ήδη εφαρμόζουμε την κλιματική δικαιοσύνη
σε όλες τις πτυχές της ζωής μας,
που ήδη επαναπροσδιορίζει τον κόσμο.
ΤΜ: Κατά τη διάρκεια της ζωής μας,
είδαμε τη Γη να επιδεινώνεται με ραγδαία ταχύτητα
και ανθρώπους με τραύματα και εκτοπισμούς
από έναν αυξανόμενο αριθμό φυσικών καταστροφών.
Το 2030 θα είμαι 28 χρονών.
ΑΒ: Εγώ θα είμαι 24 χρονών.
ΞΜ: Εγώ θα είμαι 27.
ΝΣ: Εγώ θα είμαι 26.
Θέλουμε να μπορέσουμε να παραδώσουμε τον πλανήτη στα παιδιά μας
και στα παιδιά των παιδιών μας,
όπως πολλοί από εσάς μπόρεσαν να κάνουν.
ΑΒ: Οπότε εκτός αν όλοι --
κυβερνήσεις, εταιρίες, σχολεία, επιστήμονες και πολίτες --
κάνουν μια ενιαία δέσμευση να αντιστρέψουν τη βλάβη που προκαλέσαμε,
θα είναι πολύ αργά.
ΞΜ: Δεν σας ζητάμε μόνο να φροντίσετε το μέλλον μας
σας ζητάμε επίσης να φροντίσετε το παρελθόν μας.
Οι αυτόχθονες λαοί φρόντιζαν τη Γη για χιλιάδες χρόνια
οπότε η φιλοσοφία των αυτόχθονων λαών είναι κρίσιμη
όταν υλοποιούμε την κλιματική δράση.
ΤΜ: Αυτή η κλιματική κρίση μπορεί να φαίνεται αδύνατο να διορθωθεί.
Αλλά δεν είναι.
Και δεν μπορεί να είναι,
επειδή η αποτυχία δεν είναι αποδεκτή.
Αποτυχία σημαίνει να χάσουμε ότι αγαπάμε
και ό,τι έχει σημασία.
Τόσοι πολλοί από μας ήδη προσπαθούν να σώσουν το μέλλον του κόσμου μας,
αλλά η δουλειά αυτή δεν μπορεί να ανατεθεί στην επόμενη γενιά
Είναι πολύ βαρύ φορτίο για τους ώμους των νέων ανθρώπων.
Ήρθε η ώρα να δουλέψετε όλοι μαζί
και να κάνετε ότι μπορείτε για να σώσετε τα πάντα πριν είναι αργά.
Είστε μαζί μας;
Κοινό: Ναι.
(Χειροκρότημα και επευφημίες)
(Χειροκρότημα)
ΚΑ: Ευχαριστούμε πολύ, ευχαριστούμε.
Και μετά, φυσικά,
υπάρχει ένας κρίσιμος ρόλος που πρέπει να παίξουν οι αφηγητές του κόσμου,
και εκείνους που έχουν επιρροή στα κοινωνικά μέσα δικτύωσης.
Καθένας από τους ακόλουθους δήλωσε πρόθυμα
να συμμετάσχει.
Μας έδωσαν την υποστήριξή τους.
Έχουμε μερικούς εδώ σήμερα.
Ευχαριστούμε πολύ που είστε εδώ.
Ας ακούσουμε έναν από αυτούς.
Τζίμι Κίμελ: Γεια, εδώ Τζίμι Κίμελ,
Μου ζήτησαν να εξηγήσω το πάθος μου με την κλιματική αλλαγή.
Είμαι παθιασμένος με την κλιματική αλλαγή
όπως οι άνθρωποι που πνίγονται είναι παθιασμένοι με τους ναυαγοσώστες.
Νοιάζομαι γι' αυτόν τον πλανήτη επειδή ζω εδώ.
Δεν θέλω να μετακομίσω στον Άρη,
ο Άρης ακούγεται χάλια.
Θέλω τα παιδιά μου και τα παιδιά τους να μπορούν να ζήσουν στη Γη,
με αέρα που μπορούν να αναπνεύσουν και νερό που μπορούν να πιουν
Να γιατί νιάζομαι για την κλιματική αλλαγή.
Και επίσης, είμαι τσιμπημένος με τον Λεονάρντο Ντι Κάπριο.
(Χειροκρότημα)
ΚΦ: Με όλους αυτούς τους ανθρώπους μαζί ενωμένους,
έχουμε την ευκαιρία να διερευνήσουμε ένα νέο εύρος πιθανοτήτων
για λύσεις που βασίζονται στο ότι θα δουλεύουμε μαζί,
θα αμφισβητούμε ο ένας τον άλλο
και θα εμπνέουμε ο ένας τον άλλο.
Οπότε τον Οκτώβριο του χρόνου,
θα προσκαλέσουμε πάνω κάτω 1.000 ανθρώπους
από διαφορετικές περιοχές να συναντηθούν στο Μπέργκεν της Νορβηγίας
για να ευθυγραμμιστούν στις απαντήσεις των πέντε μεγάλων ερωτήσεών μας.
ΚΑ: Θα είναι μια επική συνάντηση.
Αλλά πιο σημαντικό από ό,τι θα συμβεί στη Νορβηγία
είναι τι θα συμβεί αλλού στον κόσμο.
Επειδή την τελευταία μέρα του συνεδρίου
σχεδιάζουμε μεγάλης κλίμακας ενεργοποίηση της παγκόσμιας κοινότητας TEDx.
Το TEDx επιτρέπει σε πρωτοβουλίες να οργανώνουν τοπικές εκδηλώσεις
και αυτή τη στιγμή γίνονται 4.000 τέτοιες εκδηλώσεις τον χρόνο.
Κοιτάξτε πώς γίνονται.
Συμβαίνουν σε πάνω από 200 διαφορετικές χώρες,
κάνουν κάθε χρόνο πάνω από ένα δισεκατομμύριο θεάσεις στο YouTube.
Περιμένουμε να δούμε εκδηλώσεις σε εκατοντάδες πόλεις.
Θα συνδέσουμε τους οργανωτές TEDx μας
με δημάρχους που είναι δεσμευμένοι για ένα καθαρό μέλλον στις πόλεις τους.
Αυτό είναι το κλειδί.
Η σύνδεση ανάμεσα στους ισχυρούς,
που συνήθως ελέγχουν τη συζήτηση,
με εκατομμύρια ανθρώπους στον κόσμο.
Λόγω της αλλαγής του πνεύματος των καιρών που συνέβη τα τελευταία χρόνια,
ξαφνικά, μπορεί να γίνει πυροδότηση εδώ,
επειδή υπάρχει αρκετή κρίσιμη αναταραχή.
Αν οι άνθρωποι έχουν ορατότητα ο ένας του άλλου
σχέση ο ένας με τον άλλο,
ας ονειρευτούμε λίγο τώρα,
κι ας αφήσουμε τον άλλο να ονειρευτεί.
ΚΦ: Οπότε ο στόχος μας είναι να φτιάξουμε συνδέσεις
με και ανάμεσα σε όλους τους οργανισμούς που δουλεύουν για το κλίμα,
Για παράδειγμα,
το Solutions Project, μια εξαιρετική πρωτοβουλία
που ιδρύθηκε από τον Μαρκ Ράφαλο και τον Ντον Τσιντλ.
Ας ακούσουμε κάποιους από τους ηγέτες που υποστήριξαν.
ΚΑ: Κάλως ήρθες, είσαι ζωντανά.
(Γέλια)
(Βίντεο) Γεια σας, είμαι η Γουαλία Τζόουνς.
Είμαι με το Native Renewables,
δουλεύουμε για να παρέχουμε ηλιακή ενέργεια σε φυλές
σε ολόκληρο τον κόσμο.
Έχουμε πάνω από 15.000 οικογένειες ιθαγενών Αμερικανών
που δεν έχουν πρόσβαση σε ηλεκτρισμό,
και παρέχουμε ηλιακή και αποθήκευση σε μπαταρίες για οικογένειες
στις Ηνωμένες Πολιτείες
που δεν έχουν πρόσβαση σε ηλεκτρισμό.
Και βρίσκονται στον καταυλισμό μου,
το έθνος των Ναβάχο.
Άννα Λαπέ: Γεια σε όλους,
είμαι η Άννα Λαπέ με το Real Food Media,
και δουλεύουμε για να αναδείξουμε τις ιστορίες αγροτών και εκτροφέων
σαν τη λύση κλειδί στην κλιματική κρίση.
Το παγκόσμιο σύστημα τροφίμων συμβάλλει σημαντικά στην κρίση αυτή,
αλλά δεν χρειάζεται.
Οι αγρότες και εκτροφείς που βλέπουμε
για μας στις πρώτες γραμμές της λύσης της κρίσης.
Οπότε προσπαθούμε να μοιραστούμε τις ιστορίες εκατομμυρίων αγροτών
από το Άντρα Πράντες στην Ινδία μέχρι τα οροπέδια της Οαχάκα
που χρησιμοποιούν αναγεννητική γεωπονία για υγιές, πλούσιο σε άνθρακα έδαφος,
καλλιεργούν καλά τρόφιμα
και περιθάλπουν το είδος των ανθεκτικών κοινοτήτων που χρειαζόμαστε.
Ράγουα Γκιμάρτζιον: Γεια σας από το PUSH Buffalo -- με λένε Ράγουα --
όπου κάθε μέρα, κάτοικοι οραματίζονται, κάνουν πλάνα και σχεδιάζουν
μια έντιμη, ολιστική και ιερή γειτονιά
όπως από εκεί που τηλεφωνώ, το Σχολείο 77,
ένα ανακαινισμένο άδειο σχολικό κτίριο
που έχει την πρώτη 100% οικονομικά προσιτή από την κοινότητα ηλιακή συστοιχία
στην πολιτεία της Νέας Υόρκης
εγκατεστημένη από ντόπιους κατοίκους.
Επίσης εξυπηρετεί 30 οικονομικά προσιτά μεγάλα διαμερίσματα
με ποικίλους χώρους, επικοινωνίας ανθρώπων διαφορετικής γενιάς,
που εξυπηρετούν ως κοινοτικοί κόμβοι,
όπου εφαρμόζουμε νέες οικονομικές στρατηγικές
για έναν βιώσιμο πλανήτη.
ΚΦ: Ευχαριστούμε.
ΚΑ: Μπράβο.
(Χειροκρότημα)
ΚΑ: Φανταστικό.
(Χειροκρότημα)
ΚΦ: Βλέπετε, αυτό αφορά όλους.
Είναι για τις πόλεις,
είναι για οργανισμούς των τοπικών κοινοτήτων,
αλλά είναι, φυσικά, και για τις επιχειρήσεις.
Οπότε προσκαλούμε όλες τις επιχειρήσεις --
υπογραμμίζω το «όλες» --
να συμμετάσχουν στην πρωτοβουλία,
να σκεφτείτε με τους υπαλλήλους σας πώς μπορείτε να προστατέψετε τη Γη καλύτερα
και ταυτόχρονα, το μέλλον σας.
Νωρίς του χρόνου, θα σας γνωστοποιήσουμε ένα πακέτο εργαλείων
που μπορεί να καθοδηγήσει εταιρίες
στο πώς να φτάσουν γρήγορα σε στόχους επιστημονικά τεκμηριωμένους,
που θα τους οδηγήσουν σε μηδενικές εκπομπές
το αργότερο το 2050.
ΚΑ: Σκεφτείτε το,
γιατί σαν άτομο,
πολλά άτομα νιώθουν ανίσχυρα σ' αυτό το θέμα.
Αν όμως συνεργαστείτε με τους άλλους στην εταιρία σας,
θα εντυπωσιαστείτε με το πόση δύναμη έχετε.
Σχεδόν όλες οι εκπομπές προέρχονται από μια εταιρία κάπου στον πλανήτη.
Και ισχύει ότι, πολλοί διευθύνοντες σύμβουλοι σήμερα
είναι πρόθυμοι να βοηθήσουν στη λύση του προβλήματος.
Μόλις είχαμε νέα, σήμερα το πρωί, από τον Ανάντ Μαχίντρα,
επικεφαλής του μεγαλύτερου Ινδικού επιχειρηματικού ομίλου,
ότι δεσμεύεται προσωπικά για το θέμα,
και θέλει να λάβει μέρος σ' αυτό το ταξίδι μαζί μας --
υποστηρίζει το Countdown.
Οι διευθύνοντες σύμβουλοι θα μπορούν να κινηθούν πολύ γρηγορότερα
αν υπάρχει μια ομάδα υπαλλήλων για να βρίσκουν ιδέες, να τους υποστηρίζουν,
για να διατηρηθεί η αίσθηση του επείγοντος για το θέμα.
Ο ιστότοπός μας θα σας βοηθήσει να συνδέεστε με άλλους στην εταιρία σας
και θα σας καθοδηγεί για έξυπνες ερωτήσεις που πρέπει να κάνετε,
πρωτοβουλίες που πρέπει να προτείνετε,
επειδή αν πειστούν οι επιχειρήσεις να κάνουν το σωστό,
ξαφνικά, αυτό το πρόβλημα αρχίζει να φαίνεται επιλύσιμο.
ΚΦ: Όλες αυτές οι προσπάθειες κορυφώνονται σε μια φανταστική μέρα:
Σάββατο, 10 Οκτωβρίου 2020 --
δηλαδή, «10.10.2020». -- ευκολομνημόνευτο --
όταν αυτή η φανταστική συνάντηση θα γίνει σε όλον τον κόσμο.
Και ελπίζουμε να έχουμε, μέχρι τότε,
συναρπαστικά νέα που θα αναφέρουν πολύ συγκεκριμένες λύσεις
ότι έθνη, πόλεις, εταιρίες, πολίτες
θα είναι βασικά έτοιμοι για συνεργασία μέχρι τότε.
Μια μέρα που κάθε πολίτης στον πλανήτη
είναι προσκεκλημένος να συμμετάσχει.
Το μόνο εισιτήριό σας σ' αυτό το ταξίδι είναι ότι είστε πολίτης αυτού του πλανήτη.
ΚΑ: Κλειδί της επιτυχίας του γεγονότος είναι να συμβεί σε ευρεία κλίμακα.
Θέλουμε να είναι εύκολο για οποιονδήποτε και για όλους
να μάθουν για την πρωτοβουλία και να παίξουν ενεργό ρόλο σ' αυτήν.
Αλλά πώς γίνεται αυτό;
Ξέρετε, ο κόσμος είναι ένα θορυβώδες μέρος.
Θέλω να πω, η πλατφόρμα TED μπορεί να βοηθήσει λίγο,
αλλά υπάρχει μια πολύ μεγαλύτερη πλατφόρμα περιεχομένου.
Λέγεται YouTube.
Και είμαστε ευτυχείς που συνεργαζόμαστε μαζί τους σ' αυτή την προσπάθεια.
Θα προσκαλέσουμε πολλούς κορυφαίους δημιουργούς
να συμμετάσχουν στο Countdown.
Συλλογικά, μπορούν να αγγίξουν ένα κοινό πολλών εκατομμυρίων .
Ας γνωρίσουμε έναν από αυτούς,
τον Δρ. Τζο Χάνσον του «Hot Mess»,
μια νέα διαδικτυακή σειρά που αφορά τον αντίκτυπο της κλιματικής αλλαγής σε όλους.
(Βίντεο) Είμαι ο Τζο Χάνσον,
εκπαιδευτής στο YouTube.
Και είμαι μέσα σε αυτό.
Δουλεύω με τους μελλοντικούς επιστήμονες, εφευρέτες και ηγέτες,
και τους αξίζει να μάθουν την αλήθεια για το τι λέει η επιστήμη,
ώστε να μας βοηθήσουν να εφεύρουμε ένα καλύτερο μέλλον για όλους.
ΚΑ: Φαντάσου αυτό πολλαπλασιασμένο από πολλούς--
Είναι συναρπαστικό, αλήθεια.
ΚΦ: Και φυσικά, στη διάδοση της είδησης,
κάθε ένας από εσάς σε αυτό το δωμάτιο μπορεί να παίξει το ρόλο του.
Οπότε αν έχετε κάποιον άλλο να έρθετε σε επικοινωνία με κάποιον
που νοιάζεται να χτίσει ένα καλύτερο μέλλον --
και αυτός θα' πρεπε να είναι ο καθένας από εμάς --
σας παρακαλώ, προσκαλέστε τους να συμμετάσχουν στο Countdown.
ΚΑ: Άλλος ένας άσσος στο μανίκι μας.
Είμαστε ενθουσιασμένοι που εγκαινιάζουμε μια παγκόσμια καμπάνια μέσων ενημέρωσης.
Αυτή είναι μια καμπάνια διαφορετική.
Όπως το TEDx εκτοξεύτηκε
επειδή του επιτρέψαμε να μεγαλώσει σαν ένα φαινόμενο τοπικών κοινοτήτων,
αυτή η καμπάνια είναι σχεδιασμένη για να υιοθετηθεί παντού στον πλανήτη.
Αν τυχαίνει να έχετε μια εταιρία πινακίδων δρόμου
ή ένα τηλεοπτικό, ή ένα ραδιοφωνικό σταθμό,
ή μια ιστοσελίδα,
ή λογαριασμό μέσου κοινωνικής δικτύωσης,
σας προσκαλούμε να πάρετε τις εικόνες που θα δείτε τώρα
και απλώς να τις διαδόσετε παντού.
Η ιστοσελίδα μας θα σας διευκολύνει.
Σκοπεύουμε να τις μεταφράσουμε σε πολλές γλώσσες
με τη βοήθεια του εθελοντικού δυναμικού 20.000 μεταφραστών μας σε όλον τον κόσμο.
Μερικοί είναι μαζί μας εδώ.
Αν είστε μεταφραστής TED, μπορείτε να χαιρετήσετε;
ΚΦ: Νάτοι.
(Χειροκρότημα)
ΚΑ: Η δουλειά σας μεταφέρει δυναμικές ιδέες σε κάθε γωνιά της Γης.
Είμαστε τόσο περήφανοι και ευγνώμονες σε σας.
Αυτή η καμπάνια είναι σχεδιασμένη να τραβήξει την προσοχή
και, ναι, να επικοινωνήσει την επείγουσα ανάγκη
αλλά επίσης και μια σταγόνα ελπίδας.
Πιστεύουμε ότι αυτός ο συνδυασμός είναι που χρειάζεται για να πυροδοτήσει δράση.
Θα θέλαμε να μας πείτε τι γνώμη έχετε για όλα αυτά.
ΚΦ: Τώρα.
[Διαλέξτε το μέλλον σας].
(Χειροκρότημα)
[Κάντε τον φόβο δράση Δηλώστε Συμμετοχή στο Countdown].
(Χειροκρότημα)
[Η δράση εμπνέει δράση
Έλα στο Countdown Η Γη θα σε ευχαριστεί].
(Χειροκρότημα)
[10.10.2020 Ημέρα πεπρωμένου του κλίματος. Είστε καλεσμένοι]
ΚΦ: Θυμηθείτε τη μέρα.
[Μαζική καταστροφή. Ευκολάκι. (Αν την αποτρέψουμε.)]
(Χειροκρότημα)
[Γιγαντιαίος αστεροειδής μας πλησιάζει Ο κοινός εχθρός που θα μας ενώσει].
(Χειροκρότημα)
[Έτσι κι αλλιώς μας αρέσουν οι φυσικές καταφστροφές -- δεν είπε κανείς ποτέ.
Οπότε γιατί τις προκαλούμε;]
(Χειροκρότημα)
[Χαλάρωσε, δεν μπορείς να κάνεις τίποτα για το κλίμα
Εκτός αν δουλεύεις σε εταιρία. Ή ζεις σε πόλη.
Ή έχεις τηλέφωνο. Ή εγκέφαλο].
[Αιτία θανάτου: Απάθεια. Αλλά υπάρχει αντίδοτο].
(Χειροκρότημα)
[Σταμάτα να γ**ας τα πάντα
Η αδράνεια για το κλίμα είναι ανήθικη. Αυτό διορθώνεται].
ΚΑ: Το παρακάναμε;
ΚΦ: Όχι, τολμήστε το.
(Χειροκρότημα)
[Σου έκατσε τίποτα τώρα τελευταία;
Να η ευκαιρία. Βοήθησε να αντιστρέψουμε το κλίμα].
(Γέλια)
ΚΑ: Δεν μου άρεσε αυτό, αλλά η ομάδα μου, ξέρετε --
ΚΦ: Προφανώς, αρέσει σε πολλούς.
(Γέλια)
[Τα παρατάμε. Αλήθεια. ΤED.
Να μοιράζεσαι ιδέες δεν είναι αρκετό. Είναι ώρα για δράση. Είσαι μέσα;]
ΚΑ: Αυτό είναι, δυστυχώς, πολύ αληθινό.
[Μερικά πράγματα είναι πιο σημαντικά από τη μικροπολιτική
Πολέμησε τον εχθρό που θα μας ενώνει.]
(Χειροκρότημα)
[Σταμάτα το burnout
Η εταιρία σου μπορεί να σώσει τη Γη].
[Δώσε στη Γη περισσότερα απ' όσα της παίρνεις
Μπες στο Countdown].
[Απελπισία, ιδού η ελπίδα
Η κλιματική καταστροφή μπορεί να αποφευχθεί αν δράσουμε τώρα επειγόντως].
ΚΑ: Αυτό είναι.
(Χειροκρότημα και επευφημίες)
ΚΦ: Για να ολοκληρωθεί αυτό,
θα θέλαμε να φέρουμε κάποια πολύ ξεχωριστή.
(Βίντεο) Γεια, είμαι η Κλέρ Ο'νίλ.
Είμαι η διορισμένη πρόεδρος για το επόμενο συνέδριο του ΟΗΕ,
τις ετήσιες ομιλίες για την αλλαγή του κλίματος, που θα γίνουν στη Βρετανία
και ανυπομονούμε να σας καλωσορίσουμε.
Αυτή τη στιγμή είμαι στην Ισπανία, στη Μαδρίτη
στο COP25, μια ετήσια εκδήλωση,
όπου στέλνουμε διαπραγματευτές και ακτιβιστές από ολόκληρο τον κόσμο
να δουν τι μπορεί να γίνει για να μειωθούν οι εκπομπές CO2.
Αλλά το πρόβλημα είναι ότι οι εκπομπές ανεβαίνουν, δεν κατεβαίνουν.
Πιστεύω ότι το 2020 θα είναι η χρονιά δράσης
η χρονιά που πρέπει να σταματήσουμε να μιλάμε
και να αρχίσουμε τη δράση.
Και όχι μόνο εδώ, στα συνεδριακά κέντρα,
αλλά όλοι.
Οπότε η αξία της πρωτοβουλίας TED,
η αξία αυτού που κάνουμε όλοι μαζί
είναι ότι γνωστοποιούμε τις συζητήσεις
και τις λύσεις από εδώ
σε όλους.
Αληθινά ανυπομονώ να δουλέψω με την ομάδα του TED
του χρόνου,
το 2020, για μένα, θα είναι η πιο σημαντική χρονιά για κλιματική δράση
και θα το ολοκληρώσουμε όλοι μαζί.
(Χειροκρότημα)
ΚΦ: Φίλοι μου, φτάνουμε στο τέλος
ακόμα μερικά σημαντικά αποσπάσματα.
Πρώτα απ' όλα, από τα πολλά μεγάλα μυαλά
που θα μας συνοδεύουν σ' αυτό το ταξίδι.
Ένα μήνυμα από τον μεγάλο συγγραφέα, ιστορικό και φουτουριστή,
Γιουβάλ Χαράρι.
Γιουβάλ Χαράρι: Η κλιματική αλλαγή είναι αποτέλεσμα της ανισότητας.
Την ανισότητα ανάμεσα στους πλούσιους, που είναι οι κύριοι υπεύθυνοι γι' αυτήν,
και τους φτωχούς, που θα υποφέρουν περισσότερο
Ανισότητα ανάμεσά μας, τους Ανθρώπους,
που ελέγχουν τον πλανήτη,
και τα άλλα ζώα, που είναι ανίσχυρα θύματα.
Ανισότητα ανάμεσα στους επιστήμονες,
που ψάχνουν επιμελώς για την αλήθεια,
και τους επαγγελματίες απατεώνες,
που δημοσιεύουν ψεύδη με το πάτημα ενός κουμπιού.
Η κλιματική αλλαγή είναι θέμα επιλογής.
Σε τι είδους πλανήτη θέλουμε να κατοικούμε,
και τι είδους άνθρωποι θέλουμε να είμαστε;
Μια επιλογή ανάμεσα στην απληστία και τη συμπόνια,
ανάμεσα στην επιπολαιότητα και την υπευθυνότητα,
ανάμεσα στο να κλείνουμε τα μάτια στην αλήθεια
και να ανοίγουμε την καρδιά μας στον κόσμο.
Η κλιματική αλλαγή είναι μια κρίση,
αλλά για τους ανθρώπους, η κρίση είναι πάντα επίσης μια ευκαιρία.
Αν κάνουμε σωστές επιλογές τα επόμενα χρόνια,
δεν θα μπορέσουμε μόνο να σώσουμε το οικοσύστημα,
αλλά θα μπορέσουμε να δημιουργήσουμε έναν πιο δίκαιο κόσμο
και να γίνουμε καλύτεροι άνθρωποι.
(Χειροκρότημα)
ΚΦ: Πολύ δυναμική τοποθέτηση γι' αυτό που μας περιμένει,
και ειλικρινά, νομίζω ότι είναι τραγικό
ότι η δύναμη της μεταμόρφωσης που μας περιμένει
είναι σοβαρά υποβαθμισμένη από αυτούς που θέλουν να πολιτικοποιήσουν το θέμα
και να το διαχωρίσουν σε κομματικά θέματα.
Δεν μπορεί να είναι κομματικό θέμα,
δεν μπορεί να είναι πολιτικοποιημένο θέμα.
Ευτυχώς μερικοί αγωνίζονται εναντίον αυτής της τάσης.
Σήμερα, έχουμε εδώ έναν από αυτούς τους ανθρώπους,
μια πολύ θαρραλέα κλιματική επιστήμονα,
που είναι μια πιστή Χριστιανή,
και δουλεύει σε αυτό το ζήτημα
με συντηρητικές, θρησκευτικές και πνευματικές κοινότητες εδώ και χρόνια,
με απίστευτο θάρρος.
Η Κάθριν Χέιχο.
(Χειροκρότημα)
Κάθριν Χέιχο: Όταν κάποιος λέει κλιματική αλλαγή, σκεφτόμαστε,
«Αυτό είναι περιβαλλοντικό θέμα.
Απασχολεί αυτούς που αγκαλιάζουν δέντρα ή επιστήμονες,
ή ίσως ανθρώπους που ανήκουν στο αριστερό πολιτικό φάσμα».
Αλλά ουσιαστικά, είτε το ξέρουμε είτε όχι,
ήδη νοιαζόμαστε για την κλιματική αλλαγή, όποιοι και να 'μαστε.
Γιατί;
Επειδή η κλιματική αλλαγή επηρεάζει όλα αυτά που νοιαζόμαστε σήμερα
Επηρεάζει την υγεία μας,
επηρεάζει την τροφή που τρώμε,
το νερό που πίνουμε τον αέρα που αναπνέουμε.
Η κλιματική αλλαγή επηρεάζει την οικονομία και την εθνική ασφάλεια.
Νιάζομαι για την αλλαγή του κλίματος επειδή είναι, με στρατιωτικούς όρους,
ένας πολλαπλασιαστής απειλών,
Θέματα όπως τη φτώχεια και την πείνα,
την αρρώστια, την έλλειψη καθαρού νερού,
ακόμη και την πολιτική αστάθεια,
τα επιδεινώνει ή τα ενισχύει.
Άρα, αν νοιάζεστε για την αλλαγή του κλίματος
δεν σημαίνει ότι είστε ένας ειδικός τύπος ανθρώπου.
Ένα θερμόμετρο δεν είναι μπλε ή κόκκινο,
δημοκρατικό ή συντηρητικό --
μας δίνει το ίδιο νούμερο ό,τι κι αν ψηφίσουμε.
Και όλοι επηρεαζόμαστε από τον αντίκτυπο της κλιματικής αλλαγής.
Οπότε, για να νοιαστείτε για την κλιματική αλλαγή,
χρειάζεται μόνο να είστε
άνθρωποι που ζείτε στον πλανήτη Γη.
Όλοι είμαστε αυτό.
(Χειροκρότημα)
ΚΦ: Και τέλος,
ο άνθρωπος που έφερε το θέμα αυτό στο προσκήνιο με τόση δυναμική
χρόνια πριν
και συνέχισε ακούραστα να δουλεύει για αυτό το θέμα μέχρι σήμερα.
Ο πραγματικά μοναδικός, Αλ Γκορ.
(Χειροκρότημα)
(Βίντεο) Αλ Γκορ: Ευχαριστώ.
(Χειροκρότημα)
Ευχαριστώ πολύ Κριστιάνα,
και σε ευχαριστώ για την εξαιρετική ηγεσία σου,
και σας ευχαριστώ, Κρις Άντερσον και όλη την κοινότητα του TED,
το YouTube και όλους τους άλλους που συμμετέχουν
σε αυτή τη φανταστική πρωτοβουλία.
Έχω μόνο τρία μηνύματα.
Πρώτο, αυτή η κρίση είναι εξαιρετικά επείγουσα.
Μόλις χτες, οι επιστήμονες μας έδωσαν την αναφορά τους
ότι οι εκπομπές εξακολουθούν να αυξάνονται.
Κάθε μέρα που περνάει,
βάζουμε 150 εκατομμύρια τόνους ανθρωπογενούς μόλυνσης υπερθέρμανσης
στο λεπτό περίβλημα της ατμόσφαιρας γύρω από τον πλανήτη μας.
Η συσσωρευμένη ποσότητα τώρα παγιδεύει τόση επιπλέον ενέργεια
όση θα απελευθερωνόταν από 500.000 ατομικές βόμβες πρώτης γενιάς
που θα εκρηγνύονταν κάθε μέρα.
Και οι συνέπειες είναι όλο και πιο ξεκάθαρες --
αυτά που μας λέει η μητέρα φύση,
οι φωτιές, η άνοδος της επιφάνειας της θάλασσας,
οι πλημμύρες, η ερημοποίηση,
και η απώλεια ειδών ζωής.
Όμως το δεύτερο μήνυμά μου είναι ότι η ελπίδα είναι πολύ αληθινή.
Πραγματικά έχουμε διαθέσιμες λύσεις.
Δυστυχώς αυτήν τη στιγμή
η κρίση επιδεινώνεται γρηγορότερα απ' ότι κινητοποιούμε αυτές τις λύσεις.
Η ανανεώσιμη ενέργεια και τα ηλεκτρικά οχήματα,
οι μπαταρίες και η αναγεννητική καλλιέργεια,
η κυκλική κατασκευή προϊόντων
και όλες αυτές οι λύσεις κερδίζουν δυναμική.
Ο οικονομολόγος Ρούντι Ντόρνμπους,
διατυπώνοντας τον λεγόμενο νόμο του Ντόρνμπους, είπε,
«Οι εξελίξεις αργούν να συμβούν περισσότερο από ό,τι υπολογίζετε.
Αλλά μετά εξελίσσονται γρηγορότερα από ότι θα περιμένατε».
Μπορούμε να επιταχύνουμε.
Κερδίζουμε δυναμική
και σύντομα θα κινούμαστε γρηγορότερα από την κρίση.
Αλλά είναι βασικό να συμμετέχουν όλοι --
από οποιοδήποτε πολιτικό χώρο,
κάθε ιδεολογικό χώρο,
κάθε εθνικότητα,
κάθε διαχωρισμός πρέπει να εξαλειφθεί, ώστε, εμείς, η ανθρωπότητα,
να ενωθούμε.
Κλείνοντας, θα έλεγα, ότι όποιος αμφιβάλλει,
ότι εμείς σαν ανθρώπινα πλάσματα
έχουμε τη ικανότητα να ανταποκριθούμε σ' αυτή την πρόκληση,
όταν παίζονται τα πάντα,
απλώς του θυμίζω ότι και η ίδια η πολιτική βούληση είναι ανανεώσιμος πόρος.
(Γέλια)
(Χειροκρότημα)
ΚΑ: Ευχαριστούμε πολύ.
Ευχαριστούμε πολύ, Αλ για την ηγεσία σου σε αυτό το θέμα
όλα αυτά τα χρόνια.
Τίποτα απ' όλα αυτά δεν θα γίνονταν
χωρίς ένα καταπληκτικό και αυξανόμενο κατάλογο από συνεταίρους.
Θα ήθελα να τους γνωστοποιήσω.
(Χειροκρότημα)
Αν μας βλέπετε τώρα,
πιστεύετε ότι ο οργανισμός σας θα' πρεπε να συμμετάσχει,
ότι μπορείτε να βοηθήσετε κάπως,
ελάτε μαζί μας, στείλτε μου μέιλ στο chris@ted.com.
Αυτή η προσπάθεια θα χρειαστεί τους πάντες.
Ωραία, πριν απαντήσουμε ερωτήσεις,
θα ήθελα να σε ρωτήσω κάτι προσωπικά, Κριστιάνα.
Τι πιστεύεις πραγματικά;
(Γέλια)
Έχεις συμμετάσχει σε τόσες άλλες πρωτοβουλίες.
Έχει πιθανότητες επιτυχίας αυτή η πρωτοβουλία;
ΚΦ: Πρώτα απ' όλα,
είμαστε σε ένα σημείο που όλες οι πιθανότητες παίζουν.
Όλες οι πιθανότητες παίζουν.
Και είμαι ενθουσιασμένη γι' αυτό,
επειδή ήταν οδυνηρό για μένα να βλέπω τους τελευταίους 12 με 18 μήνες
λόγω της τραγικά ανεπαρκούς ανταπόκρισης
που είχαμε στην κλιματική αλλαγή,
πως το πνεύμα της εποχής έχει αλλάξει από εκεί που ήμασταν στο Παρίσι
που ήταν πολύ θετικό και αισιόδοξο,
στο τωρινό πνεύμα απελπισίας, αίσθησης αδυναμίας, θυμού.
Αυτό υπάρχει εκεί έξω, στους δρόμους.
Δεν τους κατηγορώ, έχω και 'γω τα ίδια συναισθήματα.
Το θέμα είναι αυτό,
πρέπει να μεταμορφώσουμε το συναίσθημα αυτό σε δράση που φέρνει την αλλαγή.
Πιστεύω ότι αυτή η πρωτοβουλία είναι έτοιμη δυνητικά να κάνει ακριβώς αυτό,
που είναι να δώσει σε κάθε άνθρωπο που νοιώθει ανίσχυρος --
να τους δώσει ένα εργαλείο για να κάνουν κάτι.
Μερικοί θα συνεισφέρουν λίγο,
μερικοί θα συνεισφέρουν πολλά --
εξαρτάται από τον τομέα επιρροής του καθενός.
Και σ' αυτούς που νιώθουν θυμό και απελπισία,
θα δώσει μια ευκαιρία να διοχετεύσουν αυτή τη ενέργεια --
που είναι πολύ ισχυρή ενέργεια --
σε λύσεις.
Και τελικά, το πιο συναρπαστικό αυτής της πρωτοβουλίας
είναι η κλίμακα συναίνεσης, Κρις, σωστά;
Θέλω να πω, κοίτα τους συνεταίρους που θα είναι παρόντες.
Τολμήσαμε πάρα πολλά πράγματα για να επιτύχουμε ευρεία κλίμακα.
Νομίζω ότι αυτή είναι η πλέον υποσχόμενη πρωτοβουλία που έχω δει,
με ανθρώπους με ευρεία κλίμακα συναίνεσης,
με λύσεις με ευρεία κλίμακα συναίνεσης.
Και ταχύτητα.
Επειδή αν υπάρχει ένα ζήτημα που δεν μπορούμε να αποτύχουμε αυτό είναι,
η κλιματική αλλαγή,
αλλά όχι μόνο αυτό,
να το κάνουμε την κατάλληλη στιγμή.
ΚΑ: Ευχαριστώ, αυτό ήταν πολύ εμπεριστατωμένο.
Και ευχαριστώ και εσάς.
Αυτό ήταν.
(Χειροκρότημα)
Έχουμε πολλά μέλη των παγκόσμιων μέσων ενημέρωσης εδώ.
Θα απαντήσουμε σε ερωτήσεις,
ίσως θα έπρεπε να ρωτήσουν πρώτοι.
Αν πέσει βαριά σιωπή, μπορεί να ρωτήσει κάποιος άλλος.
Αν είστε μέλος των μέσων ενημέρωσης εδώ,
παρακαλώ σηκώστε το χέρι σας -- θα σας δώσουμε ένα μικρόφωνο.
και θα κάνουμε το καλύτερο δυνατό.
Ρέιτσελ Κρέιν: Γειά σας, Ρέιτσελ Κρέιν από CNN.
Η ερώτησή μου είναι για πιο συγκεκριμένη δράση
από το Countdown.
Ακούσαμε πολλά σήμερα
για την κινητοποίηση του πλανήτη γι' αυτό το θέμα,
άνθρωποι και εταιρίες θα βγουν από τα στεγανά τους,
αλλά θέλω να μάθω, να φτιάξω μια εικόνα για μας,
για τη δράση που θα βγει από την πρωτοβουλία αυτή
το πώς θα είναι πάνω κάτω.
Σίγουρα όλα θα είναι στην αρχική φάση
δεν θέλουμε να είστε συγκεκριμένοι.
ΚΑ: Έχει ξεκινήσει μια έντονη διαδικασία από τον Οκτώβρη μέχρι τώρα,
όπου προσπαθούμε να εμπλέξουμε
τον καλύτερο προβληματισμό για το κλίμα στον κόσμο
γύρω από τους 5 βασικούς τομείς.
Ελπίζουμε να έχουμε πολλαπλές προτάσεις
που συλλογικά θα αντιμετωπίζουν ένα μεγάλο μέρος των θεμάτων αυτών.
Μερικές, ή μπορεί να υπάρχει μία, που τελικά θα επικρατήσουν.
Στις μεταφορές, για παράδειγμα.
Μπορούμε να επιταχύνουμε το τέλος
της μηχανής εσωτερικής καύσης κάπως;
Τι κάνουμε για αυτό;
Αυτό θα ήταν ένα κλασικό πρόβλημα αυτής της προσέγγισης,
επειδή τι θα αποφασίσουν κυβερνήσεις τώρα
εξαρτάται από το τι θα δουν να συμβαίνει αλλού.
Θα άλλαζαν οι αποφάσεις των στελεχών αυτοκινητοβιομηχανίας
αν έβλεπαν εκατομμύρια ανθρώπους να λένε στα μέσα δικτύωσης
«Δεν θα αγοράσω μηχανή εσωτερικής καύσης»;
Θα επηρεάζονταν από τις πινακίδες μερικών εκατοντάδων δημάρχων, να λένε,
«Δημιουργούμε ζώνη μηδενικού άνθρακα στην πόλη μας,
και θα την επεκτείνουμε,
και θα το κάνουμε σύντομα;»
Θα άλλαζε από ένα οραματιστή διευθυντή αυτοκινητοβιομηχανίας που θα ρίσκαρε
να πει δημόσια,
«Θυμάστε που είπαμε ότι θα συνεχίσουμε μέχρι το 2050;
Όχι. Βλέπουμε τη διάθεση του κόσμου,
θέλουμε να είμαστε οι σωστοί της ιστορίας,
θα το κάνουμε το 2030».
Πιστεύουμε ότι είναι εφικτό να γίνει αυτό
Για μερικά θέματα,
θα εξαρτηθεί από μια μαζική συζήτηση, φέρνοντας τους ανθρώπους μαζί
δείχνοντας -- σ' αυτό είσαι τόσο αριστοτεχνικά καλή --
δείχνοντας ότι άλλοι άνθρωποι δεν έχουν τις απόψεις
που πιστεύετε ότι έχουν.
Αυτοί αλλάζουν, πρέπει ν' αλλάξετε και εσείς.
Οπότε αμοιβαία ανεβαίνει το επίπεδο αισιοδοξίας όλων.
Αυτός είναι ένας κύκλος που συμβαίνει,
και ήδη το έχουμε δει να συμβαίνει.
Έτσι θα γίνει για κάθε ένα από τα θέματα αυτά, αυτό θέλουμε.
Τα μεγαλύτερα, τολμηρότερα θέματα.
Θα ονειρευτούμε τολμηρότερα από συνήθως
επειδή θα υπάρχουν περισσότεροι άνθρωποι στο τραπέζι.
δηλαδή, εκατομμύρια πολίτες θα εμπλακούν σ' αυτό.
Αυτή είναι η διαδικασία, και ενώ συμβαίνει αυτό,
θα υπάρξουν πολλαπλές δεσμεύσεις σε πόλεις και εταιρίες σε ολόκληρο τον κόσμο.
Ελπίζουμε να συγκλίνουν όλα με συναρπαστικό τρόπο τον Οκτώβριο
και θα έχουμε κάτι να γιορτάσουμε,
Ντομινίκ Ντρέικφορντ: Είμαι η Ντομινίκ Ντρέικφορντ
από την MelaninASS, ή κοινωνικά μέσα ως μορφή μέσων ενημέρωσης.
Προσπαθώντας να κατανοήσω την εσωτερική συσχέτιση
ανάμεσα στη συγκέντρωση άνθρακα στην ατμόσφαιρα
και τη συσσωρευμένη εκμετάλλευση
και την εξόρυξη, οικονομία εξόρυξης,
που δημιουργεί αποδιοπομπαίες ζώνες για μαύρες και αυτόχθονες κοινότητες
πώς σκοπεύουμε,
ή πώς σκοπεύετε εσείς να μετριάσετε την επίδραση αυτών των συστημάτων καταπίεσης
ως μέρος της στρατηγικής σας σε αυτούς τους πέντε διαφορετικούς τομείς,
ώστε να αρχίσουν πραγματικά να μειώνονται οι εκπομπές;
ΚΦ: Αν η μεταμόρφωση της οικονομίας και της κοινωνίας μας
δεν συμπεριλάβει την ελάττωση του χάσματος ανισότητας
και θέματα κοινωνικής δικαιοσύνης
τότε δεν κάνουμε τίποτα.
Επειδή αυτά τα θέματα θα γυρίσουν να μας φάνε.
Πρέπει να αγκαλιάσουμε ολόκληρο το πακέτο.
Δεν είναι εύκολο, αλλά είναι απολύτως εφικτό.
Αυτό είναι ένα από τα θέματα που με ενθουσιάζουν στην κλιματική αλλαγή
επειδή είναι η εμπροσθοφυλακή αυτής της μεταμόρφωσης
αλλά θα φέρει στο προσκήνιο πολλά από τα άλλα θέματα
που έχουν υποβιβαστεί στην αφάνεια.
Θα φέρει και αυτά τα θέματα στο προσκήνιο επίσης.
Η μεταμόρφωση πρέπει να είναι μια συμπεριληπτική μεταμόρφωση.
Έλεν Μαλόνι: Γεια σας, Κρις, Κριστίνα.
Η ερώτησή μου είναι, αν οι ατομικές προσπάθειες
όπως να καταργούμε τα πλαστικά καλαμάκια ή να γινόμαστε βίγκαν,
κάνουν διαφορά
ή είναι μόνο υποκριτικές σταγόνες στον ωκεανό;
ΚΦ: Ωραία ερώτηση.
ΚΑ: Πράγματι, ωραία ερώτηση.
ΚΦ: Είναι πολύ σημαντικά.
Απόλυτα σημαντικά.
Επειδή δεν είναι μόνο για το ένα καλαμάκι που χρησιμοποιώ.
Είναι γιατί εγώ δεν χρησιμοποιώ το καλαμάκι,
πάω σε εστιατόριο και λέω στη σερβιτόρα
«Συγγνώμη, δεν θέλω πλαστικό καλαμάκι, επειδή --
και του δίνω ένα μικρό μάθημα,
πάει στον διευθυντή και έρχεται στο τραπέζι μου και λέει,
«Συγγνώμη, μπορείτε να μου το εξηγήσετε;»
Τότε κάνετε ολόκληρο το μάθημα.
Και, συντομότερα από όσο νομίζετε,
έχετε εκείνο το εστιατόριο, και τα άλλα.
Βασικά, η πληροφόρηση είναι κολλητική.
Και να θέλετε να κάνετε το σωστό είναι επίσης κολλητικό.
Οπότε μην σκέφτεστε απλώς «Τι σημασία έχει ένα καλαμάκι;
Χρησιμοποιώ το καλαμάκι ή μήπως δεν χρησιμοποιώ πλαστικές τσάντες,
πάω για ψώνια με τις οικολογικές μου τσάντες», κλπ, κλπ.
Όλα αυτά μετράνε.
Μετράνε για σένα, πρώτα απ' όλα,
επειδή είναι μια προσωπική υπενθύμιση του τι είστε και τι πιστεύετε,
αλλά επίσης είναι ένα πολύ σημαντικό εργαλείο
εκπαίδευσης όλων γύρω σας.
ΚΑ: Σωστά, πιστεύω ότι η βάση της πρωτοβουλίας μας είναι
όλα αυτά μετράνε -- τι τρώτε,
πώς μετακινείστε, κλπ., μετράνε πολύ.
Αλλά υπάρχει και ένα άλλο είδος δύναμης που έχουν τα άτομα
που δεν το έχουν συνειδητοποιήσει τόσο πολύ, ίσως,
που εμείς πιστεύουμε ότι πρέπει, τους παροτρύνουμε να το κάνουν,
που είναι τι μπορούν να κάνουν σαν υπάλληλοι
και ως δημότες μιας πόλης.
Υπάρχει μια σύγκλιση εδώ,
οργανωμένοι, σε επαφή με άλλους,
πιστεύουμε ότι υπάρχει μια ευθεία οδός αλλαγής αποφάσεων
που θα έχει ακόμη μεγαλύτερο αντίκτυπο στο πρόβλημα.
Ναι, όλα αυτά, αλλά και περισσότερα επίσης.
(Γέλια)
ΚΦ: Έχουμε μια [ερώτηση] ονλάιν, από μια σχολική τάξη.
ΚΑ: Από μια σχολική τάξη;
ΚΦ: «Τι μπορούν να κάνουν οι μαθητές;»
Τη λατρεύω αυτή την ερώτηση, κυριολεκτικά τη λατρεύω.
Πρώτα απ' όλα,
Παρασκευές στις 11, κάνετε αποχή.
Ειλικρινά, εντάξει;
(Χειροκρότημα)
Εμπρός, κάντε το.
Και η πίεση πρέπει να διατηρηθεί.
Είμαι ενθουσιασμένη που υπάρχουν άνθρωποι εδώ
που το 'χουν κάνει 52 εβδομάδες.
Το πρόβλημα είναι φίλοι μου,
ότι πρόκειται για μαραθώνιο, όχι αγώνα σπριντ.
Οπότε ετοιμαστείτε για πολλές ακόμη 52 εβδομάδες, εντάξει;
Και να εμπλέξετε περισσότερους ανθρώπους,
επειδή δεν είναι εύκολο.
Αν ήταν εύκολο θα το είχαμε κάνει ήδη.
Θα είναι μια μακροπρόθεσμη προσπάθεια.
Αλλά είναι φανταστικό να είστε εκεί έξω στους δρόμους,
προσελκύετε πολύ περισσότερη προσοχή από τα μέσα,
από εμάς τους χαζούς ενήλικες που δεν κάναμε τη δουλειά μας --
είναι φανταστικό.
Οπότε, βάλτε φωνή.
Επίσης, στο σχολείο,
μπορείτε να βελτιώσετε --
Η ερώτηση που ρωτήσατε το TED,
είναι ερώτηση που κάθε μαθητής θα έπρεπε να ρωτάει στο σχολείο:
«Από που προέρχεται η ενέργειά μου;»
Ας προσπαθήσουμε, ωραία;
Φοιτητές στα πανεπιστήμια --
πώς γίνεται να έχουμε ακόμα πανεπιστήμια και κολέγια
που δεν λειτουργούν με 100% καθαρή ενέργεια
που δεν έχουν μεταφέρει το κεφάλαιό τους και την περιουσία τους
σε επενδύσεις χαμηλών εκπομπών άνθρακα;
Πράγματι, είναι απίστευτο.
(Χειροκρότημα)
Και τελικά, το πιο σημαντικό που μπορούν να κάνουν οι νέοι άνθρωποι
είναι ρωτήστε τους γονείς σας,
«Τι διάολο κάνετε με το μέλλον μου;»
Επειδή ακούστε κάτι καταπληκτικό.
Έχω μιλήσει σε -- σκέφτομαι πόσους --
έχω μιλήσει σε τουλάχιστον τρεις ή τέσσερις μεγαλοεπενδυτές
διευθυντές της βιομηχανίας πετρελαίου και βενζίνης,
Έχω μιλήσει σε τρεις ή τέσσερις επικεφαλής επενδυτικών εταιριών,
που με πλησιάζουν, συνήθως ιδιαιτέρως,
και λένε, «Κριστιάνα, αλλάζω τι κάνω στη δουλειά μου
επειδή η κόρη μου, ή ο γιος μου,
με ρωτάει το βράδυ, «Τι διάολο κάνεις με το μέλλον μου;»
Αυτή είναι μια πανίσχυρη ερώτηση
που μόνο οι νέοι μπορούν να ρωτήσουν.
Χρησιμοποιείστε αυτό το εργαλείο --
Ρωτήστε τους γονείς σας τι κάνουν για το μέλλον σας.
Συγγνώμη για τη δ-λέξη.
(Χειροκρότημα)
Τζο Κονφίνο: Γεια σας, είμαι ο Τζο Κονφίνο, από την HuffPost.
Κριστιάνα, μια ερώτηση για σένα
ένα από τα πράγματα που δεν συζητήθηκαν πολύ
σχετικά με τις πνευματικές παραδόσεις
και τον ρόλο που παίζουν,
επειδή βλέπουμε
ότι η παλιά σοφία ουσιαστικά ξανάρχεται στο προσκήνιο
σε σχέση με την αλληλεξάρτηση
τίποτα δεν υπάρχει ξεχωριστά από οτιδήποτε άλλο.
Ποια πνευματική παράδοση μπορούμε να φέρουμε
που επίσης θα κάνει διαφορά;
ΚΦ: Πιστεύω ότι είναι πολύ ισχυρό σε σχέση με την κατανόηση
είτε συμβαίνει να είστε πνευματικός άνθρωπος
που επιδιώκει τον διαλογισμό και την ενσυνειδητότητα
είτε είστε θρησκευόμενος είτε όχι,
αυτό που σκέφτομαι είναι ισχυρό
για την πνευματική συνειδητοποίηση της ανθρώπινης παρουσίας πάνω στη Γη,
είναι να καταλάβουμε ότι δεν είμαστε ξεχωριστοί.
Δεν είναι, «Εκεί είναι ο πλανήτης Γη,
και οι άνθρωποι βρίσκονται εδώ».
Είμαστε εντελώς αλληλένδετοι με όλα τα άλλα είδη
και όλα τα ζωντανά όντα,
και κάνοντας το υπεύθυνο καθήκον μας για αυτούς,
κάνουμε και το καλό για μας.
Και το αντίστροφο.
Οπότε αυτή η σχέση αλληλεξάρτησης
προέρχεται από τις πνευματικές παραδόσεις,
αλλά δεν χρειάζεται να είστε θρήσκος ή πνευματικός για να το καταλάβετε.
Ξέρετε, είναι γεγονός,
ότι κάθε μια σταγόνα νερό που πίνουμε προέρχεται από τη φύση.
Κάθε κομματάκι τροφής που τρώμε
προέρχεται από τη φύση.
Και πρέπει να επουλώσουμε τη σύνδεση αυτή.
ΚΑ: Θα θέλαμε τη συμμετοχή σας.
(Χειροκρότημα)
Κέιλι Ρόσιτς: Γεια σας, Κέιλι Ρόσιτς από Women's Wear Daily.
Προφανώς η βιομηχανία μόδας είναι υπεύθυνη
για πολλές από τις εκπομπές άνθρακα,
κι έτσι αναρωτήθηκα ποια είναι η προοπτική σας για την υπεύθυνη κατανάλωση;
ΚΑ: Ο σκοπός κλειδί εδώ είναι να ευθυγραμμιστούμε, ταυτόχρονα,
να αλλάξει η γνώμη για το τι κάνουν οι εταιρίες,
για το τι κάνουν οι υπάλληλοι, για το τι κάνουν οι καταναλωτές.
Είναι οι αλλαγές που συμβαίνουν μαζί που μπορούν να φέρουν την αλλαγή.
Αυτή τη στιγμή, κάποιος άλλος είναι πάντα το πρόβλημα.
«Οι επενδυτές μας δεν θα μας το επέτρεπαν».
«Δεν υπάρχει αγορά γι' αυτό το καλύτερο, πιο βιώσιμο προϊόν».
Κι έτσι, όλες οι αλλαγές πρέπει να συμβούν ταυτόχρονα.
Αυτό ελπίζουμε.
Δεν είμαστε οι πρωτοπόροι εμείς σ' αυτό,
είναι οι υπάλληλοι και οι διευθυντές και οι ηγετικές ομάδες
που δουλεύουν σ' αυτή τη βιομηχανία.
Μαζευτείτε, κάνετε κάτι να συμβεί.
Και εκμεταλλευτείτε την παλίρροια του πνεύματος της εποχής που συμβαίνει --
θα δουλέψει και από την επαγγελματική πλευρά επίσης.
ΚΦ: Να πω και εγώ κάτι γι' αυτό;
Επειδή για χρόνια, για αιώνες,
έχουμε μια λογική κατανάλωσης, εξόρυξης και κατανάλωσης.
Ο τρόπος που ζούμε τη ζωή μας
και ο τρόπος που δημιουργούνται οι εταιρίες
είναι εξόρυξε, χρησιμοποίησε, απόβαλε, εξόρυξε, χρησιμοποίησε, απόβαλε.
Αυτή είναι μια απλοποίηση, αλλά ειλικρινά, είναι περίπου τόσο απλό.
Πρέπει να καταλάβουμε ότι αυτή η σειριακή διαδικασία από εξόρυξη σε αποβολή
δεν μπορεί πια να ισχύσει, πρέπει να γίνει κυκλική τώρα,
πρέπει να μεταβούμε στην κυκλική οικονομία
που χρησιμοποιεί κάθε πόρο που εξορύσσουμε --
επειδή θα συνεχίσουμε να εξορύσσουμε --
που το χρησιμοποιεί όχι μια φορά αλλά δύο, τρεις, 10 φορές,
γύρω, γύρω σε κύκλους.
Αυτή είναι η κυκλική οικονομία.
Και πρέπει να φτάσουμε σε αυτό το σημείο,
διότι, ειλικρινά, οι πόροι μας δεν φτάνουν για να συνεχίσουμε την εξόρυξη.
Τζόντι Ζου Κλάιν: Γεια σας, είμαι η Τζόντι Σου Κλάιν.
Είμαι με τη South China Morning Post, μια έκδοση του Χονγκ Κονγκ εδώ στις ΗΠΑ.
Καλύπτουμε δημοσιογραφικά τον εμπορικό πόλεμο για πάνω από έναν χρόνο,
και ουσιαστικά ζούμε σ' έναν κόσμο
όπου οι χώρες αποσυνδέονται η μία από την άλλη.
Πώς θα ξεπεράσετε αυτή την τάση και θα τους ενώσετε όλους;
ΚΑ: Δεν ξέρουμε τώρα,
αυτά είναι δυσεπίλυτα θέματα.
Αυτό που ξέρουμε είναι ότι πρέπει να φέρουμε όλους στο τραπέζι του διαλόγου
και να συζητήσουμε.
Υπάρχουν τόσοι άνθρωποι στην Κίνα,
που, σε μερικές περιπτώσεις,
η κινεζική κυβέρνηση έκανε τολμηρά βήματα
για να αντιμετωπίσει αυτό το πρόβλημα.
Η Δύση μπορεί να μάθει πολλά από αυτά που συμβαίνουν στην Κίνα.
ΚΦ: Θα έλεγα το εξής,
σ' έναν κόσμο που βλέπουμε κύματα εθνικισμού και λαϊκισμού,
ο μόνος τρόπος που μπορεί να γίνει αυτό είναι ουσιαστικά η επέκταση
του εύρους της εμπλοκής,
ώστε η ευθύνη αντιμετώπισης του κλιματικού προβλήματος
να μην είναι μόνο της κυβέρνησης.
Ναι, παίζουν έναν σημαντικό ρόλο,
αλλά μπορούμε να το κατεβάσουμε κάλλιστα
σε ένα διαφορετικό επίπεδο εμπλοκής που θα είναι σε κάθε ανθρώπινο πλάσμα.
Και μόλις συνειδητοποιήσουμε ότι όλοι είμαστε ανθρώπινα πλάσματα
και ότι όλοι έχουμε κοινό μέλλον,
δεν τίθεται θέμα ότι, επειδή είμαστε όλοι στην ίδια βάρκα
μόνο οι κοντινότεροι στην τρύπα θα βυθιστούν.
Όχι.
Ή βυθιζόμαστε όλοι, ή επιπλέουμε όλοι μαζί.
Τζαστίν Κάλμα: Λέγομαι Τζαστίν Κάλμα, είμαι με το The Verge,
ευχαριστούμε πολύ γι' αυτό.
Η ερώτησή μου είναι για το ανθρακικό αποτύπωμα του TED και του YouTube.
Το βίντεο συνεχούς ροής καταναλώνει τεράστια ποσότητα ενέργειας,
και είμαι περίεργη να μάθω πώς σκοπεύουν το TED και το YouTube
να κάνουν για να μειώσουν τις δικές τους εκπομπές αερίων θερμοκηπίου
σε σχέση με αυτή τη πρωτοβουλία.
ΚΑ: Προφανώς, δεν μπορώ να μιλήσω για το YouTube
Απλώς θα πω, με μια αναφορά στον Ζορζ Μονμπιό,
όλοι μας είμαστε υποκριτές σ' αυτό το κίνημα.
Αν αγόρασατε κάποτε κάτι,
ή αν φοράτε ρούχα, ή αν τρώτε τροφή,
είστε υποκριτές, παράγετε εκπομπές.
Είναι μέρος της ζωής.
Και πιστεύω ότι η τελειότητα είναι --
Υπάρχει κίνδυνος ότι η τελειότητα,
της υπερεπιδίωξης και της υπερεστίασης σ' αυτό
και η κριτική που το συνοδεύει μπορεί να επιβραδύνει τους πάντες.
Θέλουμε αυτή να είναι μια συμμαχία αυτών που θεληματικά αποδέχονται
ότι δεν είναι τέλειοι αλλά είναι πρόθυμοι να δράσουν.
Όλη αυτή η διαδικασία έχει πυροδοτήσει μια τεράστια συζήτηση στο TED,
σχετικά με το πώς θα δράσουμε πιο υπεύθυνα,
και αυτό θα συνεχιστεί.
Ασφαλώς δεν θα σταματήσουμε να προβάλλουμε βίντεο.
Σε κάποια φάση πρέπει να κάνετε υπολογισμούς,
η αρχή μας είναι -- δώστε στον πλανήτη περισσότερα από όσα του παίρνετε,
Είναι ο χρυσός κανόνας που προσωπικά πιστεύω.
Αν μια ιδέα, ενεργοποιημένη από λίγο ηλεκτρισμό,
μπορεί να πυροδοτήσει το μυαλό κάποιου,
θα στοιχημάτιζα στην ιδέα παρά στην εξοικονόμηση του ηλεκτρισμού.
Αλλά δεν υπάρχει τελειότητα σ' αυτό.
Και σίγουρα υπάρχουν πολλά όπου πρέπει να βελτιωθούμε.
Πάμε εδώ και μετά πίσω.
Λέιν Φλόρσαϊμ: Γεια σας, Λέιν Φλόρσαϊμ από το Wall Street Journal Magazine
και Κρις, ειλικρινά μου άρεσαν αυτά που έλεγες
για τη βιομηχανία μόδας και πώς μπορούν να αλλάξουν
χρειάζεται υπάλληλοι και διευθυντές να συναντιούνται
επειδή ποιος καταλαβαίνει μια βιομηχανία καλύτερα από τους ανθρώπους της
τις διαδικασίες και την υποδομή τους
αλλά αναρωτιέμαι για τις εταιρίες με τεράστια αποτυπώματα
και δυο που μου έρχονται στο μυαλό είναι η Amazon και η Zara,
όπου, απ' ό,τι φαίνεται,
οι εργαζόμενοι, οι υπάλληλοι εκεί δεν έχουν πολύ δύναμη
και οι διευθυντές δεν έχουν πολύ κίνητρο για αλλαγή αυτή τη στιγμή.
Τι θα' λεγες για αυτό το είδος των εταιριών;
ΚΑ: Θα είναι πολύ σημαντική η συζήτηση από δω και πέρα,
επειδή είμαστε στην ειρωνική κατάσταση
όπου οι άνθρωποι που μπορούν να πετύχουν τα περισσότερα για το πρόβλημα αυτό
είναι οι άνθρωποι που είναι οι μεγαλύτεροι παραβάτες.
Οπότε, τι κάνουμε;
Τους κάνουμε μέρος της συζήτησης, ή όχι;
Εγώ λέω τους βάζουμε στη συζήτηση,
όσο βλέπουμε σοβαρή δέσμευση από μέρους τους.
Για παράδειγμα η Amazon.
Ο Τζεφ Μπέζος έχει ακούσει την άποψη πολλών από τους υπαλλήλους του --
είναι πολύ δραστήριοι, οι περισσότεροι υπάλληλοι εκεί
για το ανθρακικό αποτύπωμα
άκουσαν, συζήτησαν με σένα και με άλλους.
Και ανακοίνωσαν, νομίζω ότι είναι σωστό να πω ανακοίνωσαν --
ΚΦ: Ναι, ανακοίνωσαν.
ΚΑ: ...μια επιτάχυνση με δική τους δέσμευση
να φτάσουν, βασικά, αν το λέω σωστά, σε πορεία μηδενικών εκπομπών μέχρι το 2040.
Οι εταιρίες με τα χιλιάδες, δεκάδες χιλιάδες φορτηγά
και τη συσκευασία και όλα τα υπόλοιπα.
Έτσι θα λυθεί το πρόβλημα.
Εγώ λέω να προσκαλέσουμε αυτούς τους διευθυντές στη συζήτηση
και να τους παροτρύνουμε να την πάρουν σοβαρά
και να κινηθούν γρηγορότερα απ' ό,τι είναι συνηθισμένοι να κινούνται άνετα.
Αυτό είναι νομίζω, που πρέπει να κάνουμε.
Όχι να συκοφαντούμε και να καταγγέλλουμε,
πριν κάνουμε τουλάχιστον μια σοβαρή συζήτηση,
«Είναι η κατάλληλη στιγμή,
οι υπάλληλοί σας το θέλουν,
οι πελάτες σας το θέλουν,
οι επενδυτές σας όλο και περισσότερο το θέλουν, ας το κάνουμε».
Αυτό ελπίζουμε.
ΚΦ: Το καταπληκτικό με εταιρίες στο μέγεθος της Amazon
ή της Walmart, όταν το έκαναν,
είναι ότι έχουν ένα τεράστιο αποτέλεσμα μετακύλισης.
Επειδή όταν ο Τζεφ Μπέζος δήλωσε,
«Θα κάνω την Amazon κλιματικά ουδέτερη μέχρι το 2040 --»
Η συμφωνία Παρισιού λέει 2050,
φυσικά θέλει να κάνει τα πάντα καλύτερα από αυτό.
οπότε είναι το 2040 για την Amazon.
Ωραία, θα τον δεσμεύσουμε σ' αυτό,
το καταπληκτικό σ' αυτό
είναι ότι για να γίνει η Amazon κλιματικά ουδέτερη μέχρι το 2040,
πρέπει να δουλέψουν με όλη την αλυσίδα εφοδιασμού τους προς τα πάνω.
Πρέπει να δουλέψουν με όλες αυτές τις εταιρίες
που παρέχουν υπηρεσίες και προϊόντα σ' αυτούς
ώστε να είναι επίσης κλιματικά ουδέτερες το συντομότερο.
Επειδή ειδάλλως, δεν θα είναι συνεπείς στη δέσμευσή τους.
Οπότε οι μεγάλες εταιρίες είναι πραγματικά πολύ καθοριστικές γι΄αυτό,
γιατί δεν είναι μόνο το δικό τους αποτύπωμα,
είναι και το ενσωματωμένο αποτύπωμα της εφοδιαστικής αλυσίδας τους που λαμβάνουν.
Και η μεταμόρφωση είναι πραγματικά τεράστια
ΚΑ: Τελευταία ερώτηση,
Τζάκι Παντίλα: Είμαι η Τζάκι Παντίλα με το NowThis News,
κάθε μέρα δουλεύω με νέους ακτιβιστές του κλίματος
σαν αυτές που ακούσαμε σήμερα,
αλλά όταν γράφω άρθρα γι' αυτούς,
και για την Γκρέτα Τούνμπεργκ,
βλέπω την έντονη κριτική που δέχονται
κυρίως λόγω του χάσματος των γενεών.
Δεν ξέρω αν γνωρίζετε την έκφραση «Οκέι, Μπούμερ»
αλλά φαίνεται ότι πολλοί ψάχνουν να αποδώσουν
πολλή ενοχή ή λογοδοσία,
και από την άλλη μεριά, διαπιστώνεται έλλειψη εκπαίδευσης
ή απλώς άγνοια για το θέμα.
Ποια είναι η συμβουλή σας σε νέους που αντιδρούν σ' αυτή την κριτική
ώστε να προκαλέσουν γόνιμες συζητήσεις;
ΚΦ: Καλύτερα να ρωτήσουμε αυτές.
ΞΜ: Γεια, ευχαριστώ για την ερώτηση σας.
ΚΑ: Έλα εδώ.
(Χειροκρότημα)
ΞΜ: Πράγματι αντιμετωπίζουμε όλο και μεγαλύτερη κριτική
και δεν είναι μόνο όταν μιλάμε σε αρνητές της κλιματικής αλλαγής
ή κάτι παρόμοιο,
αλλά και στα κοινωνικά μέσα δικτύωσης.
Είναι ένα ακόμη μέσο για να διαδόσουμε πληροφορίες,
να οργανώσουμε τις πορείες μας
και να προωθήσουμε πληροφορίες προς τα έξω,
αλλά επίσης ένα εργαλείο για κάποιους που μας υποσκάπτουν,
μας επιτίθενται προσωπικά.
Ο τρόπος που παραμένουμε ανθεκτικοί
είναι όταν φτιάχνουμε μια κοινότητα μεταξύ μας,
όταν οργανωνόμαστε,
μιμούμαστε τον κόσμο που θέλουμε να δούμε.
Δεν υπάρχει ιεραρχία στην οργάνωσή μας,
όλοι δουλεύουμε για τον ίδιο σκοπό συλλογικά,
διαλέγοντας τη συμπεριφορά μας ώστε να κάνουμε την πορεία όσο καλύτερη γίνεται.
Είχαμε 300.000 ανθρώπους σε πορεία στη Νέα Υόρκη,
οργανώσαμε μια ολόκληρη συναυλία,
την ονόμασαν, «Κλαιμτσέλα», ήταν πολύ ωραίο.
(Γέλια)
Αλλά το θέμα είναι ότι δεν πρόκειται να μας σταματήσει.
Η κριτική δεν θα μας σταματήσει.
Και παρόλο που ξέρουμε ότι είμαστε παιδιά,
και δεν είμαστε εδώ για να σας πούμε όλες τις λύσεις
που ήδη υπάρχουν εκεί έξω.
Θα το κάνουμε,
επειδή κάθε παιδί που νοιάζεται για την κλιματική κρίση
θα μεγαλώσει για να σπουδάσει μέσα από ένα περιβαλλοντικό φακό
και να αλλάξει τον κόσμο μέσα από αυτόν.
Οπότε είμαστε εδώ για να σας πούμε,
προσωπικά, οι κλιματικοί ατιβιστές που ξέρω δε χρησιμοποιούν το «Οκέι Μπούμερ»,
επειδή μοχθούμε για τη συνεργασία μεταξύ των γενεών.
Και πιστεύω ότι κατηγορώντας και διαχωρίζοντας ο ένας τον άλλο
δεν θα μας πάει πουθενά,
γι' αυτό δεν το χρησιμοποιούμε,
δεν νομίζω ότι πρέπει να χρησιμοποιείται,
και θέλω να ευχαριστήσω όλους αυτούς που κάνουν κάτι
επειδή η δράση εμπνέει τη δράση.
Και εσείς μας εμπνέετε,
και είμαστε ευτυχείς που και εμείς σας εμπνέουμε επίσης.
(Χειροκρότημα και επευφημίες)
(Χειροκρότημα)
ΚΑ: Μπράβο.
(Χειροκρότημα)
ΚΦ: Έχετε την απάντησή σας.
(Χειροκρότημα και επευφημίες)
(Χειροκρότημα)
ΚΑ: Δεν υπάρχει καλύτερη δήλωση για το τέλος.
Ευχαριστούμε.
(Χειροκρότημα)